Chamzat Chizarovič Čimajev

Chamzat Chizarovič Čimajev (; * 1. máj 1994, Beno-Jurt) je ruský profesionálny bojovník zmiešaných bojových umení a voľnoštýlový wrestler, ktorý zápasí v kategórách welterovej a strednej váhy organizácie Ultimate Fighting Championship (UFC). Je súčasným UFC šampiónom strednej váhy. Pred svojim pôsobením v UFC zápasil v bahrajnskej organizácii Brave Combat Federation (Brave CF). Vo wrestlingu je trojnásobným národným šampiónom Švédska. Momentálne figuruje na štrnástom mieste UFC rebríčka najlepších bojovníkov bez ohľadu na váhovú kategóriu (angl. pound-for-pound).

 Detstvo a začiatky  
Chamzat Čimajev sa narodil 1. mája 1994 v dedine Beno-Jurt v Nadterečnom okrese Čečenskej republiky, a vyrastal v dedine Gvardejskoje. Má dvoch bratov a tri sestry. Jeho rodina bývala oproti wrestlerskému klubu, kam ho jeho otec prvýkrát vzal keď mal jeden rok, a trénovať začal ako päťročný. Čoskoro začal zápasiť rôznych turnajoch, a vďaka úspechom ktoré dosahoval sa neskôr presťahoval do hlavného mesta Čečenska, Groznyj, kde sa stal členom národného reprezentačného tímu republiky. Na ruskom národnom šampionáte vyhral bronzovú medailu na juniorskej úrovni. Ako devätnásťročný prišiel do Švédska ako utečenec žiadajúci o azyl, ktorý mu bol udelený. Neskôr získal švédske občianstvo. V roku 2023 sa stal občanom Spojených arabských emirátov.

 Kariéra vo wrestlingu 
Vo Švédsku Čimajev zápasil pre niekoľko klubov, vrátane BK Athén v Štokholme. Považovaný za jedného z najlepších voľnoštýlových wrestlerov v krajine, Čimajev vyhral zlatú medailu na Švédskom národnom šampionáte v rokoch 2015 a 2016 v 86 kilogramovej kategórii, a v roku 2018 v 92 kilogramovej kategórii. Na tomto turnaji predviedol sériu dominantných výkonov, s celkovou bilanciou 12-0 a kombinovaným počtom 105 bodov, pričom on sám sa vzdal iba dvoch bodov naprieč jeho všetkými tromi účasťami. Napriek jeho úspechom na národnej úrovni mu nebolo umožnené zápasiť na olympiáde alebo svetových šampionátoch, keďže v tom čase ešte nemal švédske občianstvo. Čimajev sa taktiež zúčastnil aj niekoľkých džudo turnajov a mal štyri zápasy v bojovom sambe, napriek tomu že ani jeden z týchto športov nikdy netrénoval.

19. novembra 2021 sa uskutočnil zápas vo voľnoštýlovom wrestlingu medzi Čimajevom a UFC bojovníkom strednej váhy Jackom Hermanssonom v švédskej organizácii Bulldog Fight, ktorý Čimajev dominantne vyhral na body 8-0.

 Kariéra v zmiešaných bojových umeniach 

 Začiatky 
Čimajev začal prvýkrát trénovať MMA ako dvadsaťtriročný v Allstar Training Centre v Štokholme. Medzi septembrom 2017 a aprílom 2018 mal tri amatérske zápasy. Prvý z nich bol proti budúcemu IMMAF svetovému šampiónovi Khaledovi Laallamovi, ktorého porazil na submisiu v druhom kole. Vyhral aj svoje nasledujúce dva zápasy, jeden cez sumbisu a jeden cez technický knokaut, ukončujúc svoju amatérsku kariéru s bilanciou 3-0.

Čimajev profesionálne debutoval 26. mája 2018 na podujatí International Ring Fight Arena 14 proti Gardovi Olve Sagenovi. Zápas vyhral prostredníctvom technického knokautu v druhom kole. Jeho ďalší zápas sa uskutočnil 18. augusta 2018 na Fight Club Rush 3 proti Olemu Magnorovi, ktorého ukončil na submisu na konci prvého kola.

 Brave Combat Federation 
Po prvých dvoch zápasoch vo Švédsku Čimajev podpísal kontrakt s bahrajnskou organizáciou Brave CF. Svoj debut v organizácii mal uskutočniť 16. novembra 2018 proti Benjaminovi Bennettovi na Brave CF 18. Bennett však zo zápasu odstúpil a nahradil ho dovtedy neporazený Marko Kisič. Čimajev zápas vyhral prostredníctvom technického knokautu v prvom kole.

Jeho ďalší zápas sa uskutočnil nasledujúci mesiac, 22. decembra 2018, keď nahradil zraneného Leona Aliu proti Sidneymu Wheelerovi na Brave CF 20. Čimajev zápas vyhral prostredníctvom technického knokautu v čase 35 sekúnd prvého kola.

19. apríla 2019 sa postavil proti svetovému šampiónovi v bojovom sambe a dovtedy neporazenému Ikramovi Aliskerovovi na Brave CF 23. Toto bol Čimajevov debut vo welterovej váhe. Aliskerova knokautoval zdvihákom v prvom kole. Jeho výkon mu získal ocenenie Knokaut večera.

Vo svojom štvrtom zápase v Brave čelil Mzwandile Hlongwovi 4. októbra 2019 na Brave CF 27. Zápas vyhral prostredníctvom submise v druhom kole.

Jeho ďalším oponentom mal byť Jarrah Al-Selawe v zápase o titul BCF šampióna welterovej váhy 18. apríla 2020 na Brave CF 37, čo by bolo prvé podujatie  tejto organizácie v Čimajevovom domácom meste Štokholme. Podujatie bolo eventuálne preložené kvôli pandémii COVID-19, a zápas bol celkom zrušený po tom čo Čimajev získal zmluvu s UFC.

 Ultimate Fighting Championship 
Čimajev debutoval v UFC 16. júla 2020 v strednej váhe proti Johnovi Phillipsovi na UFC on ESPN 13 - Kattar vs. Ige ako náhrada za zraneného Duška Todorovića. Zápas vyhral submisiou v druhom kole. Jeho víťazstvo mu získalo ocenenie Výkon večera.

10 dní po zápase s Phillipsom, 25. júla 2020, Čimajev čelil UFC nováčikovi Rhysovi McKee na podujatí UFC on ESPN 14 - Whittaker vs. Till. Zápas vyhral technickým knokautom v prvom kole. Zároveň získal svoj druhý bonus za Výkon večera. Toto víťazstvo stanovilo nový UFC rekord za najrýchlejšie po sebe nasledujúce výhry v modernej UFC histórii (10 dní), aj keď celkový rekord stále drží Royce Gracie so štyrmi výhrami za jednu noc na turnaji UFC 2. 

Jeho ďalší zápas sa uskutočnil o necelé dva mesiace neskôr, 19. septembra 2020, proti Geraldovi Meerschaertovi na UFC Fight Night 178 - Covington vs. Woodley. Čimajev knokautoval Meerschaerta v čase 17 sekúnd prvého kola. Získal tým svoje tretie ocenenie Výkon večera po sebe. Zároveň vytvoril nový rekord, keďže ide o najrýchlejšiu sériu troch víťazstiev po sebe v modernej UFC histórii (66 dní).

Čimajev mal následne čeliť Leonovi Edwardsovi v hlavnom zápase večera na UFC Fight Night 183 19. decembra 2020. V tom čase taktiež vstúpil do hodnotenia oficiálneho UFC rebríčka najlepších bojovníkov welterovej váhy, kde debutoval na 15. priečke. 29. novembra bolo oznámené, že Čimajev mal pozitívny test na COVID-19 a zápas bol v ohrození. 1. decembra dostal pozitívny výsledok na COVID-19 aj Edwards, a zápas bol dočasne odložený. 22. decembra bolo oznámené, že zápas bol preložený na 20. január 2021 na podujatie UFC Fight Night 185. 29. decembra však Čimajev odstúpil kvôli pretrvávajúcemu ochoreniu na COVID-19, a zápas bol zrušený. Zápas medzi ním a Edwarsom bol opäť dohodnutý na 13. marec ako hlavný zápas karty UFC Fight Night 187. 11. februára však UFC prezident Dana White oznámil že zápas bol opäť zrušený kvôli pretrvávajúcim následkom prekonaného ochorenia na Covid u Čimajeva.

1. marca 2021 Čimajev na Instagrame oznámil že ukončuje svoju športovú kariéru kvôli pľucnym komplikáciám spôsobenými Covidom-19. K jeho vyhláseniu sa čoskoro vyjadril Dana White, ktorý vysvetlil že Čimajev svoju kariéru neukončuje a bol iba v zlom emocionálom rozpoložení po tom čo zažil efekt lieku prednizónu na jeho pľúca počas tréningu.

Čimajev sa vrátil 30. októbra 2021 proti Li Ťing-liangovi na UFC 267 - Błachowicz vs. Teixeira. Zápas vyhral prostredníctvom technickej submisie po tom čo uškrtil Liho do bezvedomia v prvom kole. Toto víťazstvo mu získalo jeho štvrté ocenenie za Výkon večera.

Čimajev čelil Gilbertovi Burnsovi na UFC 273 - Volkanovski vs. The Korean Zombie 9. apríla 2022. Vyhral na body jednohlasným rozhodnutím. Jeho výkon mu získal ocenenie za Zápas večera. Dostal taktiež finančný bonus na základe fanúšikovského hlasovania o najobľúbenejšieho bojovníka karty, v ktorom sa umiestnil prvý.

Jeho ďalším súperom mal byť Nate Diaz  v hlavnom zápase večera na UFC 279 - Chimaev vs. Diaz 10. septembra 2022. Pred plánovanou predzápasovou tlačovou konferenciou došlo v zákulisí k hromadnej bitke medzi tímami Čimajeva, Diaza a ďalšieho bojovníka na karte Kevina Hollanda, pričom išlo dokopy asi o 100 ľudí, a konferencia bola z bezpečnostných dôvodov zrušená. Na  predzápasovom vážení Čimajev nesplnil váhový limit o 3.6 kilogramu. Zo zápasu s Diazom bol stiahnutý a Diazov nový súper v hlavnom zápase večera sa stal Tony Ferguson, ktorý mal na tomto podujatí pôvodne čeliť Li Ťing-liangovi. Čimajev sa v hlavnom predzápase postavil proti Kevinovi Hollandovi, ktorého pôvodný súper Daniel Rodriguez namiesto neho čelil Limu. Čimajev Hollanda porazil na submisiu v prvom kole, pričom proti nemu neabsorboval ani jeden úder. 

Jeho ďalší zápas mal byť v strednej váhe proti bývalému vyzývateľovi o titul Paulovi Costovi 21. októbra 2023 na UFC 294 - Makhachev vs. Oliveira 2. Costa však zo zápasu odstúpil kvôli zraneniu a nahradil ho bývalý šampión welterovej váhy Kamaru Usman. Čimajev zápas vyhral na body väčšinovým rozhodnutím (29-27, 29-27 a 28-28). Po zápase odhalil, že si v prvom kole zlomil ruku.

Jeho nasledujúcim súperom sa stal bývalý UFC šampión strednej váhy Robert Whittaker 22. júna 2024 na podujatí UFC on ABC: Chimaev vs. Whittaker. Čimajev zápas vyhral v prvom kole prostredníctvom submisie, ktorou Whittakerovi vykĺbil sánku. Tento výkon mu priniesol ďalší bonus za Výkon večera.

 UFC šampión strednej váhy 
Čimajev čelil Dricusovi Du Plessisovi v zápase o titul UFC šampióna strednej váhy na podujatí UFC 319 - Du Plessis vs. Chimaev, ktoré sa konalo 16. augusta 2025. Čimajev zápas vyhral na body jednohlasným rozhodnutím. Toto víťazstvo mu získalo jeho v poradí šieste ocenenie za Výkon večera v jeho kariére.

 Tréning 
V rozhovore pre ESPN Čimajev odhalil, že bol prvýkrát inšpirovaný začať trénovať MMA počas nočnej smeny v práci kde si zobral 15-minútovú prestávku aby si pozrel zápas medzi José Aldom a Conorom McGregorom. Čimajev povedal: „Pozeral som jeho [McGregorov] zápas. Bol to jeho zápas proti Aldovi. Bol som vtedy na nočnej smene. Zobral som si 15-minútovú prestávku a pozrel som si ten zápas. Vždy som sa na to pozeral tak, že týto chlapi zarábajú toľko peňazí, toľko miliónov, prečo by som to nemohol robiť aj ja. Som zápasník, som bojovník, a mám v sebe niečo výnimočné. Musel som nájsť spôsob ako to zo seba dostať von a ukázať ľuďom“.

Od dvadsiatich troch rokov Čimajev trénuje v Allstar Training Centre v Štokholme vo Švédsku. Do Štokholmu sa presťahoval z mesta Kalmar v roku 2017 za účelom začať svoju MMA kariéru. V Allstar trénuje po boku UFC bojovníkov ako Alexander Gustafsson, Ilir Latifi a Reza Madadi, ktorý je zároveň aj jeho hlavným trenérom. Gustafsson, ktorý je jeden z jeho hlavných tréningových partnerov, sa počas tlačovej konferencie v júni 2019 vyjadril že Čimajev je jedným z najlepších bojovníkov s ktorými kedy trénoval.

V januári 2022 Čimajev navštívil Tiger Muay Thai v Thajsku, kde trénoval s UFC bojovníkmi Piotrom Janom a Rafaelom Fizievom. Vo februári začal trénovať s bývalým vyzývateľom o UFC titul Darrenom Tillom, ktorý pricestoval do Štokholmu na jeho pozvanie.

V rozhovore sa Čimajev zmienil že trénuje päťkrát denne keď sa pripravuje na zápas a dva až trikrát denne keď nemá zápas.

 Štýl boja 
Čimajev v zápasoch často využíva voľnoštýlový wrestling aby svojho oponenta dostal na zem. Na zemi následne útočí rôznymi technikami ktoré mu dovoľujú nad protivníkom získať kontrolu, a snaží sa ho ukončiť údermi alebo vyhľadáva submisie zatiaľ čo proti nemu využíva svoju váhu. Jeho štýl boja na zemi je často prirovnávaný k bývalému šampiónovi ľahkej váhy Chabibovi Nurmagomedovovi kvôli podobným technikám ktoré obaja používajú. Efektivitu svojho wrestlingu dokázal už na regionálnej scéne rýchlym víťaztvom nad GHSA wrestlerským šampiónom Sidney Wheelerom po tom čo ho dostal na zem a ukončil údermi.

Okrem jeho schopností v grapplingu je Čimajev trénovaný aj v postoji, kde bojuje ortodoxného postoja a využíva prevažne box ktorý kombinuje s kopmi. V boxe je trénovaný Andreasom Michaelom, bývalým trenérom švédskeho národného tímu. Svoj wrestling taktiež efektívne využíva aby si pripravil údery tak že predstiera takedown, a naopak. Podľa oficiálnych štatistík UFC Čimajev vo svojich prvých dvoch zápasoch trafil svojich oponentov spolu 192 údermi, zatiaľ čo on sám absorboval len dva údery. Po štyroch zápasoch v UFC bola táto bilancia 254-2. Jeho silnou stránkou je taktiež sila jeho úderov, ktorú predviedol 17- sekundovým knokautom UFC veterána Geralda Meerschaerta, knokautom Ikrama Aliskerova, a niekoľkými knockdownami proti rôznym oponentom.

 Osobný život 
Čimajev je ženatý a má jedného syna, narodeného v roku 2023. Jeho starší brat Artur je taktiež voľnoštýlový wrestler. Čimajev oficiálne reprezentoval Švédsko, kam sa presťahoval ako devätnásťročný. Najskôr žil Malmö, odkiaľ sa presťahoval do Lidköpingu a neskôr do Kalmaru. Od roku 2017 žil v Štokholme. V Švédsku žijú aj všetci jeho súrodenci a jeho mama, jeho otec Chizar je jedným členom rodiny ktorý stále žije v Čečensku. V septembri 2023 sa Čimajev presťahoval do Dubaja a v UFC momentálne reprezentuje Spojené arabské emiráty. Na hornej pere má výraznú jazvu, ktorú má odvtedy keď ako dvojročný spadol na betónových schodoch a roztrhol si peru, vybil predné zuby a zlomil nos, kvôli čomu dodnes nedokáže dýchať cez jednu nosnú dierku.

Predtým ako začal kariéru v MMA, Čimajev pracoval v hydinárni v Kalmare, ako vyhadzovač v nočnom klube, a ako dozorca v resocializačnom centre pre bývalých väzňov. Plynule rozpráva po čečensky, rusky, švédsky a anglicky.

V decembri 2020 Čimajev ochorel na COVID-19 a trpel pretrvávajúcimi následkami ktoré si vyžiadali niekoľko hospitalizácii a zrušenie pripravovaného zápasu s Leonom Edwardsom.

Hlava Čečenskej republiky Ramzan Achmatovič Kadyrov Čimajevovi v januári 2021  daroval nový Mercedes-Benz, ktorý Čimajev o niekoľko mesiacov neskôr poškodil pri dopravnej nehode. V marci 2021, niekoľko dní po tom čo Čimajev vyhlásil že ukončuje kariéru, Kadyrov uverejnil správu na svojom Instagrame v ktorej odhalil že počas telefonického rozhovoru presvedčil Čimajeva aby zmenil svoje rozhodnutie, po tom čo si Čimajev údajne počas ich konverzácie "uvedomil aká dôležitá je jeho kariéra pre každého jedného Čečenca". Toto viedlo k špekulácii, či Čimajev nebol k pokračovaniu v kariére donútený.

 Šampionáty a úspechy 

 Hodnosti 
 Hnedý pás v brazílskom džiu-džicu

 Zmiešané bojové umenia 
Ultimate Fighting Championship
 UFC šampión strednej váhy (raz, súčasný)
 Tretí najväčší počet úspešných takedownov v titulovom UFC zápase (spolu s Demetriousom Johnsonom) (
 Výkon večera (šesťkrát) vs. John Phillips, Rhys McKee, Gerald Meerschaert, Li Ťing-liang, Robert Whittaker a Dricus du Plessis
 Zápas večera (raz) vs. Gilbert Burns 
 Rekord za najrýchlejšie po sebe nasledujúce výhry v modernej UFC histórii (10 dní)
 Rekord za najrýchlejšiu sériu troch víťazstiev po sebe v modernej UFC histórii (66 dní)
 Druhý najdlhší čas strávený v kontrolujúcej pozícií  v histórii UFC (21:40 vs. Dricus du Plessis)  
 Víťazstvá nad tromi bývalými UFC šampiónmi - Kamaru Usman, Robert Whittaker a Dricus du Plessis
 UFC rekordy v počte úderov
 Najviac trafených úderov v zápase (529 vs. Dricus du Plessis)
 Najviac úderov trafených v pozícii na zemi (517 vs. Dricus du Plessis)
 Najviac trafených úderov do hlavy (411 vs. Dricus du Plessis)
 Druhý najväčší počet pokusov o úder (567 vs. Dricus du Plessis)
 2020 UFC Honors Debut roka

 Brave Combat Federation
 Knokaut večera (raz) vs. Ikram Aliskerov

 Nordic MMA Awards - MMAviking.com
 2018 Prospekt roka
 2020 Mužský zápasník roka

 MMAjunkie.com
 2020 september Knokaut mesiaca vs. Gerald Meerschaert
 2020 Nováčik roka

 MMA Fighting
 2020 Prelomový zápasník roka

 CombatPress.com
 2020 Prelomový zápasník roka

 BT Sport
 2020 Prelomový zápasník roka

 Voľnoštýlový wrestling 
 Švédska wrestlingová asociácia
 2018 Zlatá medaila na Švédskom šampionáte, 92 kg
 2016 Zlatá medaila na Švédskom šampionáte, 86 kg
 2016 Zlatá medaila na Solacup šampionáte, 86 kg
 2015 Zlatá medaila na Hammarslaget šampionáte, 86 kg
 2015 Zlatá medaila na Švédskom šampionáte, 86 kg
 2015 Zlatá medaila na Lilla Malärcupen šampionáte, 86 kg

 Bilancia v zmiešaných bojových umeniach 

 Profesionálna bilancia 15 zápasov 15 výher 0 prehierCez knokaut 6 0Cez submisiu 6 0Cez rozhodnutie 3 0

VýsledokBilanciaOponentMetódaPodujatieDátumKoloČasMiestoPoznámky Výhra 15-0Dricus du PlessisRozhodnutie (jednohlasné)UFC 31955:00Chicago, Illinois, USAVýhra14-0Robert Whittaker Submisia (uškrtenie)UFC 30813:34Abú Zabí, Spojené arabské emirátyVýhra13-0Kamaru UsmanRozhodnutie (väčšinové)UFC 29435:00Abú Zabí, Spojené arabské emirátyVýhra12-0Kevin HollandSubmisia (D'Arce)UFC 27912:13Las Vegas, Nevada, USAVýhra11-0Gilbert BurnsRozhodnutie (jednohlasné)UFC 27335:00Jacksonville, Florida, USAVýhra10-0Li Ťing-liangTechnická submisia (uškrtenie)UFC 26713:16Abú Zabí, Spojené arabské emirátyVýhra9-0Gerald MeerschaertKO (úder)UFC Fight Night 17810:17Las Vegas, Nevada, USAVýhra8-0Rhys McKeeTKO (údery)UFC on ESPN 1413:09Abú Zabí, Spojené arabské emirátyVýhra7-0John PhillipsSubmisia (D'arce)UFC on ESPN 1321:12Abú Zabí, Spojené arabské emirátyVýhra6-0Mzwandile HlongwaSubmisia (D'arce)Brave CF 2721:15Abú Zabí, Spojené arabské emirátyVýhra5-0Ikram AliskerovKO (úder)Brave CF 2312:26Ammán, JordánskoVýhra4-0Sidney WheelerTKO (submisia na údery)Brave CF 2010:35Hajdarábad, IndiaVýhra3-0Marko KisičTKO (údery)Brave CF 1813:12Manáma, BahrajnVýhra2-0Ole MagnorSubmisia (uškrtenie)Fight Club Rush 314:23Västerås, ŠvédskoVýhra1-0Gard Olve SagenTKO (údery)International Ring Fight Arena 1420:05Uppsala, Švédsko

 Amatérska bilancia 3 zápasy 3 výhry 0 prehierCez knokaut 1 0Cez submisiu 2 0

VýsledokBilanciaOponentMetódaPodujatieDátumKoloČasMiestoPoznámkyVýhra3-0Adnan MusicTKO (údery)Nordic Warrior 310:57Nyköping, ŠvédskoVýhra2-0Danijel GrbicSubmisia (gilotína)Kashio Battle 1422:20Helsingborg, ŠvédskoVýhra1-0Khaled LaallamSubmisia (D'Arce)Fight Club Rush 122:06Västerås, Švédsko

 Bilancia vo voľnoštýlovom wrestlingu 

! colspan="7"| Seniorské voľnoštýlové zápasy
|-
!  Výsledok
!  Bilancia
!  Oponent
!  Skóre
!  Dátum
!  Podujatie
!  Miesto
|-
|style="background:#cfc;text-align:center"|Výhra
|style="text-align:center"|24–0
|align=left| Jack Hermansson
|style="font-size:88%; text-align:center"|8–0
|style="font-size:88%;text-align: center"|19. november 2021
|style="font-size:88%"|Bulldog Fight Night 9
|style="text-align:left;font-size:88%;"|
 Göteborg, Švédsko
|-
! style=background:white colspan=7 |
|-
|style="background:#cfc;text-align:center"|Výhra
|style="text-align:center"|23–0
|align=left| Albin Frid
|style="font-size:88%;text-align:center"|7–0
|style="font-size:88%; text-align: center" rowspan=4|3. jún 2018
|style="font-size:88%" rowspan=4|2018 Švedsky národný wrestlerský šampionát
|style="text-align:left;font-size:88%;" rowspan=4|
 Örnsköldsvik, Švédsko
|-
|style="background:#cfc;text-align:center"|Výhra
|style="text-align:center"|22–0
|align=left| Tobias Mathisen
|style="font-size:88%"|Technická prevaha 10–0
|-
|style="background:#cfc;text-align:center"|Výhra
|style="text-align:center"|21–0
|align=left| Oskar Hjelm
|style="font-size:88%"|Technická prevaha 10–0
|-
|style="background:#cfc;text-align:center"|Výhra
|style="text-align:center"|20–0
|align=left| Farid Teymori
|style="font-size:88%"|Technická prevaha 10–0
|-
! style=background:white colspan=7 |
|-
|style="background:#cfc;text-align:center"|Výhra
|style="text-align:center"|19–0
|align=left| Alireza Rezai
|style="font-size:88%"|Technická prevaha 10–0
|style="font-size:88%;text-align:center" rowspan=3|10. júl 2016
|style="font-size:88%" rowspan=3|2016 Švédsky národný wrestlerský šampionát
|style="text-align:left;font-size:88%;" rowspan=3|
 Norrköping, Švédsko
|-
|style="background:#cfc;text-align:center"|Výhra
|style="text-align:center"|18–0
|align=left| Anton Carlsson
|style="font-size:88%"|Technická prevaha 10–0
|-
|style="background:#cfc;text-align:center"|Výhra
|style="text-align:center"|17–0
|align=left| Fredrik Almén
|style="font-size:88%"|Na lopatky
|-
! style=background:white colspan=7 |
|-
|style="background:#cfc;text-align:center"|Výhra
|style="text-align:center"|16–0
|align=left| Henrik Martengård
|style="font-size:88%"|Technická prevaha 12–2
|style="font-size:88%;text-align:center" rowspan=2|7. máj 2016
|style="font-size:88%" rowspan=2|2016 Solacup
|style="text-align:left;font-size:88%;" rowspan=2|
 Karlstad, Švédsko
|-
|style="background:#cfc;text-align:center"|Výhra
|style="text-align:center"|15–0
|align=left| Christian Nielsen
|style="font-size:88%"|Na lopatky
|-
! style=background:white colspan=7 |
|-
|style="background:#cfc;text-align:center"|Výhra
|style="text-align:center"|14–0
|align=left| Christian Nielsen
|style="font-size:88%"|Na lopatky
|style="font-size:88%;text-align:center" rowspan=4|26. september 2015
|style="font-size:88%" rowspan=4|2015 Hammarslaget
|style="text-align:left;font-size:88%;" rowspan=4|
 Hallstahammar, Švédsko
|-
|style="background:#cfc;text-align:center"|Výhra
|style="text-align:center"|13–0
|align=left| Sven Engström
|style="font-size:88%"|Technická prevaha 10–0
|-
|style="background:#cfc;text-align:center"|Výhra
|style="text-align:center"|12–0
|align=left| Martin Sandin
|style="font-size:88%"|Technická prevaha 10–0
|-
|style="background:#cfc;text-align:center"|Výhra
|style="text-align:center"|11–0
|align=left| Farid Teymori
|style="font-size:88%"|Technická prevaha 10–0
|-
! style=background:white colspan=7 |
|-
|style="background:#cfc;text-align:center"|Výhra
|style="text-align:center"|10–0
|align=left| Naib Ilaladayev
|style="font-size:88%"|Technická prevaha 12–2
|style="font-size:88%;text-align:center" rowspan=5|4. júl 2015
|style="font-size:88%" rowspan=5|2015 Švédsky národný wrestlerský šampionát
|style="text-align:left;font-size:88%;" rowspan=5|
 Sundsvall, Švédsko
|-
|style="background:#cfc;text-align:center"|Výhra
|style="text-align:center"|9–0
|align=left| Filip Krantz
|style="font-size:88%"|4–0
|-
|style="background:#cfc;text-align:center"|Výhra
|style="text-align:center"|8–0
|align=left| Sven Engström
|style="font-size:88%"|Na lopatky
|-
|style="background:#cfc;text-align:center"|Výhra
|7–0
|align=left| Mattias Balkevärn
|style="font-size:88%"|Na lopatky
|-
|style="background:#cfc;text-align:center"|Výhra
|style="text-align:center"|6–0
|align=left| Simon Brandström
|style="font-size:88%"|Technická prevaha 10–0
|-
! style=background:white colspan=7 |
|-
|style="background:#cfc;text-align:center"|Výhra
|style="text-align:center"|5–0
|align=left| Naib Ilaldayev
|style="font-size:88%"|Technická prevaha 14–4
|style="font-size:88%;text-align:center" rowspan=5|3. - 4. február 2015
|style="font-size:88%" rowspan=5|2015 Lilla Mälarcupen
|style="text-align:left;font-size:88%;" rowspan=5|
 Västerås, Švédsko
|-
|style="background:#cfc;text-align:center"|Výhra
|style="text-align:center"|4–0
|align=left| Samuel Thaken
|style="font-size:88%"|Na lopatky
|-
|style="background:#cfc;text-align:center"|Výhra
|style="text-align:center"|3–0
|align=left| Billy Granberg
|style="font-size:88%"|Na lopatky
|-
|style="background:#cfc;text-align:center"|Výhra
|style="text-align:center"|2–0
|align=left| Edgar Mrad
|style="font-size:88%"|Technická prevaha 12–0
|-
|style="background:#cfc;text-align:center"|Výhra
|style="text-align:center"|1–0
|align=left| Emil Bertzell
|style="font-size:88%"|Technická prevaha 12–0
|-

 Referencie 

 Externé odkazy 
 Chamzat Čimajev na portáli Sherdog
 Chamzat Čimajev na oficiálnej webstránke UFC

 Zdroj 

Kategória:Švédski športovci
Kategória:Súťažiaci v MMA
Kategória:Zápasníci